# Bartolomeos I

### Wikipedia

Patriarkka Bartolomeos I

Bartolomeos (syntyjään Dimitrios Arhondoris, s. 29. helmikuuta 1940, Imbroksen (Imvroksen) saari, Turkki) on Konstantinopolin ja Uuden Rooman Arkkipiispa, Ekumeeninen patriarkka.

Bartolomeos on 270. patriarkka noin 2000 vuotta vanhassa ortodoksisessa kirkossa. Hän on Turkin kansalainen, sillä Konstantinopolin patriarkaatti sijaitsee Turkissa Istanbulissa.

## [muokkaa] Tausta

Bartolomeos syntyi Imbroksen saarella (turkiksi: Gökçeada), joka sijaistee Turkin puoleisella Aigeianmeren rannikolla. Kansalaisuudeltaan Bartolomeos on Turkin kansalainen mutta etniseltä taustaltaan turkinkreikkalainen. Bartoloemos puhuu kreikkaa, turkkia, latinaa, ranskaa, italiaa ja saksaa.

## [muokkaa] Kirkolliset vihkimykset ja opiskelu

Dimitrios Arhondoris vihittiin v. 1961 munkiksi ja diakoniksi. Kirkolliseksi nimekseen hän sai nimen Bartolomeos. Hän valmistui Istanbulin edustalla olevalla Halkin saarella sijainneesta teologisesta koulusta v. 1963 ja lähti sen jälkeen suorittamaan asevelvollisuuttaan Turkin asevoimissa kahdeksi vuodeksi (reservin upseeri Turkin armeijassa).

Vuosina 1963 – 1968 Bartolomeos opiskeli Roomassa sijaitsevassa katolisen kirkon orientaalisessa instituutissa sekä Sveitsissä Geneven lähellä Celignyssä sijaitsevasa Kirkkojen maailmanneuvoston ylläpitämässä Bosseyn Ekumeenisessa Instituutissa ja Saksassa Münchenin yliopistossa erikoisalanaan kanoniset lait. Tohtorin väitöksensä hän teki Rooman paavillisessa orientaalisessa instituutissa (Gregoriaaniseen yliopistoon / Pontificia Universita Gregoriana) ja väitöskirjan aihe on ”Pyhien kanonien kodifiointi ja kanoniset instituutiot ortodoksisessa kirkossa”.

Vuonna 1968 Bartolomeos palasi Halkin saaren teologiseen kouluun ja hänet vihittiin papiksi samana vuonna. Samalla hän sai munkeille kuuluvan arvonimen: arkkimandriitta. Piispaksi hänet vihittiin nimellä Filafelfian piispa vuonna 1973. Vuonna 1990 hänestä tuli Khalkedonin metropoliitta ja samalla Konstatinopolin patriarkaatin toimiston johtaja. Pyhän Synodin jäsen hän on ollut vuodesta 1974 alkaen.

Kun patriarkka Demetrios kuoli lokuussa 1991, valittiin metropoliitta Bartolomeos yksimielisesti uudeksi Konstantinopolin ja Uuden Rooman Arkkipiispaksi ja Ekumeeniseksi Patriarkaksi. Hänet asetettiin virkaansa 2. marraskuuta 1991.

## [muokkaa] Kunniatohtoruudet

Edellä mainitun tohtorin arvon lisäksi Bartolomeoksella on lukuisia kunniatohtorin arvonimiä useissa yliopistoissa mm. Ateenan yliopiston teologisessa koulussa, Moskovan teologisessa akatemiassa, jne. Yhdysvaltojen kongressi myönsi hänelle v. 1997 kultaisen mitalinsa, minkä lisäksi hänellä on useita kunniamitaleja eri ortodoksisilta paikalliskirkoilta. Sophie Foundation myönsi hänelle v. 2002 Oslossa palkintonsa ja samana vuonna hän sai myös palkinnon Binding Foundationilta Vaduzissa.

## [muokkaa] Vierailut

Patriarkka Bartolomeos on vieraillut useissa maissa mm. Suomessa useita kertoja tavaten matkoillaan valtioiden päämiehiä mm. Suomen Presidentin Tarja Halosen. Myös patriarkka Bartolomeoksen yhteydet muiden kristillisten kirkkojen päämiehiin, mm. paaviin sekä luterilaisiin, anglikaanisiin kirkollisiin johtajiin sekä islamilaisiin hengellisiin johtajiin ovat hyvät. Hän on toiminut välittäjänä islamilaisen maailman (Turkki) ja läntisen maailman (EU) välissä sekä myös Turkin ja Kreikan välisissä suhteissa.

## [muokkaa] Kielitaito

Partiarkka Bartolomeos puhuu sujuvasti kreikkaa, turkkia, ranskaa, italiaa, englantia ja saksaa sekä latinaa.

## [muokkaa] Aiheesta muualla

- Patriarkka Bartolomeos I / Ortodoksi.net
- Ekumeeninen patriarkaatti (engl.)
- Henkilökuva Bartolomeuksesta
- Gregoriaaninen yliopisto

## [muokkaa] Katso myös

- Ortodoksisuus
- Ekumeeninen patriarkka
- Ortodoksisen kirkon kanonit
- Luettelo Konstantinopolin ekumeenisista patriarkoista

Haettu osoitteesta http://fi.wikipedia.org../../../b/a/r/Bartolomeos_I_c05a.html

Luokat: Ortodoksinen kirkko | Arkkipiispat | Uskonnolliset johtajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- Eesti
- Ελληνικά
- English
- Español
- Esperanto
- Français
- Italiano
- Македонски
- Polski
- Português
- Română
- Svenska
- Türkçe